 የመን ምንጪ ስእሊ, Reuters የመን ሓንቲ ካብ ዝደኸያ ሃገራት ዓለም ኮይና ኣብዚ እዋን ኣብ ኵናት ሓድሕድ ተሸሚማ ዘላ ሃገርያ እዛ ኣብ ደቡባዊ ክፋል ወሽመጥ ዓረብ እትርከብ ሃገር ክልተ ሃይማኖታዉያን ጉጅለታት እታ ሃገር ኵናት ሓድሕድ ካብ ዝጅምሩ ኣስታት 10 ዓመት ኣቑጺሮም ኣለዉ እቲ ኵናት ሓድሕድ ጎረባብቲ ሃገራት ስለዝተሓወሰኦ ድማ ናብ ዝኸፈአ ደረጃ ዓሪጉ ይርከብ እዚ ኵናት ሓድሕድ ኣብታ ሃገር ሰፍ ዘይብል ሰብኣዊ ቅልውላው ብምስዓብ ነቲ ህዝቢ ናብ ስደት ንኸምርሕ ምኽንያት ኮይኑ ይርከብ ኣብ የመን ብጅሃዳውያን ጉጅለታት ዝፍጸም መጥቃዕቲ ብልሽውናን ሽቕለት ኣልቦነትን ተደራሪቡ ነቲ ህዝቢ ናብ ኣደዳ ሕሰም ደርብይዎ ይርከብ ቅልውላው የመን! 